האם אפשר לגלח את המפשעה עם מכונת גילוח חשמלית?
שימוש במכונת גילוח חשמלית לגיזום שיער הערווה יכול להיות אתגר לא קטן, אבל מדובר במשימה אפשרית. תזכרו שמדובר באזור עדין ורגיש במיוחד שדורש זהירות מירבית ותשומת לב מיוחדת, לכן תבחרו בקפידה מכשיר עדין וידידותי לעור שיעשה את העבודה בלי לגרום לחתכים ופציעות.
אם החלטתם לקחת את ההימור ולהסיר את השיער במפשעה בעזרת מכונת גילוח, חשוב שתעשו את זה כמו שצריך. תצטרכו לנקות היטב את האזור ולחטא את להבי המכשיר. תגזמו את רעמת השיער במפשעה בעזרת המכונה לאורך קצר יותר ואז תשלימו את העבודה בעזרת סכין גילוח רגיל. אם תתעקשו להוריד את שיער הערווה כולו מהקצה ועד לעור בעזרת מכונת גילוח חשמלית, זה עלול להפוך לחוויה מכאיבה ולא נעימה במיוחד.
he
האם זה נכון שמכונת גילוח טובה מגיעה עם תג מחיר גבוה?
לא בהכרח. אתם ממש לא חייבים להשקיע במכונת הגילוח החשמלית המתוחכמת והיקרה ביותר שיש כדי ליהנות מגילוח איכותי. ההגדרה של מכונת גילוח טובה משתנה באופן ניכר מאדם לאדם ולכל אחד יש צרכים והעדפות משלו.
על מדפי החנויות תמצאו מגוון אינסופי של מכונות גילוח שיתאימו לכל טעם, תקציב ומטרת שימוש. תמצאו את המכשיר שמספק את התמורה טובה ביותר לכסף שלכם ויעניק חווית גילוח שתהיו מרוצים ממנה ואתם מסודרים.
he
האם ישנה חשיבות למותג של מכונת הגילוח?
תמיד עדיף ללכת על מותג מקצועי ואמין עם רקורד מוכח בתחום. תוכלו להיות בטוחים שבחרתם במוצר שעומד בסטנדרטים הגבוהים ביותר, מספק ביצועים אחידים ועקביים ומגיע עם שירות לקוחות מעולה שתמיד יעמוד לרשותכם. באופן כללי, מכשיר איכותי של מותג ידוע ואהוב זאת השקעה בטוחה וטובה יותר מחתול בשק שמיוצר על ידי חברה אלמונית ומפוקפקת שאף אחד לא שמע עליה.
he
האם כדאי לבחור במכונת גילוח עם מערכת חיתוך גלילית או במכשיר עם מערכת חיתוך מעגלית?
לכל אחד מסוגי מכונות הגילוח האלה יש מעלות וחולשות משלו וחשוב שתבחרו במנגנון הנוח והמתאים ביותר עבורכם. מכשירים עם להב גלילי אחד הם בחירה מצוינת עבור גברים עם עור עדין ורגיש עם שערות קצרות ועדינות שצריכים להתגלח מדי יום כדי לשמור על פנים חלקות ונקיות כמו של תינוק.
בגלל שמכונות עם ראש גילוח אחד נעות משמאל לימין או מלמעלה למטה, הרבה יותר נוח ופשוט להשתמש בהן אם יש לכם שיער פנים ישר וממושמע שצומח בכיוון אחיד. מכשירים עם מערכת חיתוך גלילית יעשו עבודה הרבה פחות טובה על אזורים זוויתיים וקשים לגישה ולא ממש מתאימים לגברים עם שיער מרדני ופרוע שצומח בכיוונים מנוגדים ומתפזר לכל עבר.
לעומת זאת, מכונות גילוח 3 ראשים (רוטוריות) מתאימות לגברים מבוגרים ומנוסים שפיתחו עור של פיל ומתגלחים בעיניים עצומות. אנשים עם עור עבה ומחוספס יכולים להשתמש בהן בלי לחשוב פעמיים, בעוד שגברים עם עור רגיש ועדין במיוחד צריכים להיזהר עם השימוש במכונת גילוח רוטורית. מדובר בפתרון מושלם לכיסוח שיער פנים גס, עבה ומחוספס. התנועות הסיבוביות של מכונת גילוח שלושה ראשים מאפשרות לה להחליק בקלות על תווי הפנים ולהגיע למקומות בעייתיים ופחות נגישים.
he
האם מכונת גילוח חשמלית בטוחה לשימוש על עור רגיש ועדין?
אכן כן. חלק מהדגמים מגיעים עם טכנולוגיות מתקדמות לצמצום החיכוך והמגע עם העור. הן מרימות שערות שוכבות ומסירות אותן בצורה נקייה וחלקה בלי לגרות את העור.
אם יש לכם עור עדין שמתגרה בקלות, אני ממליץ ללכת כל מכשירים שמתאימים לגילוח רטוב עם קרם גילוח. זה יכול להקל על הגילוח ולהפוך אותו לחוויה הרבה פחות מכאיבה ולא נעימה.
מכונות גילוח עם מערכת חיתוך גלילית (ראש גילוח אחד) נחשבות לידידותיות יותר לעור מאשר מכשירים עם שלושה ראשי גילוח. קו המוצרים של מותג בראון מצטיין בהיבט הזה ונחשב לבטוח במיוחד לבעלי עור רגיש שנוטה להתגרות.
he
האם ניתן להשתמש במכונת גילוח חשמלית במקלחת?
זה תלוי בדגם שאתם משתמשים בו. תקפידו לבדוק האם מכונת הגילוח שאתם שוקלים לרכוש חסינה למים ומתאימה לגילוח רטוב. תוודאו שהיצרן מצהיר במפורש שהמכשיר מתאים לשימוש במקלחת.
דגם Proskin מסדרה 3 של בראון מתאים במיוחד לשימוש במקלחת בזכות משטח אחיזה מיוחד מגומי שיבטיח שהמכשיר לא יחליק מידכם גם בסביבה רטובה וחלקלקה.
he
האם נשים יכולות להשתמש במכונת גילוח חשמלית המיועדת לגברים?
אז בת הזוג שלכם יכולה להשאיל מדי פעם את מכונת הגילוח שלכם, אבל זה לא מומלץ. מכונות גילוח לגברים מיועדות לחיתוך שיער הפנים הגס, הסמיך והעבה שלא בדיוק צומח אצל בנות המין היפה. כשנשים רוצות להשתמש במכונת גילוח חשמלית זה בדרך כלל לא לגיזום זקן (כאילו דה!), אלא להסרת שיער מהרגליים, בית השחי והאזור האינטימי. אבל שיער הגוף זאת חיה שונה לגמרי משיער הפנים הגברי וגם העור באזורים האלה הוא עדין ורגיש במיוחד. לכן, עדיף להשתמש במסירי שיער חשמליים לנשים שימרטו את השיער מהשורש. מדובר בהימור הטוב והבטוח ביותר לנשים.
רק לפני כמה שנים, למעלה מ-60% ממשתמשי מכשירי הגילוח החשמליים היו גברים. אבל, הביקוש ההולך וגובר למכשירי הסרת שיער חשמליים בקרב בנות המין היפה משנה את המציאות בשוק. יותר ויותר יצרנים ומותגים מנסים לקפוץ על העגלה ולספק מסירי שיער ומכשירי גילוח חשמליים המיועדים לנשים. ככה שמכונת גילוח חשמלית כבר אינה נחלתם של גברים בלבד.
he
כמה זמן מחזיקה מעמד מכונת גילוח חשמלית?
הדגמים היוקרתיים והמובחרים ביותר ישרתו אתכם בנאמנות במשך 5-10 שנים, כל עוד תקפידו על התחזוקה השוטפת שלהם ותחליפו מדי פעם את הלהבים כשהם יוצאים מכל שימוש ומפסיקים לספק את הסחורה. תדירות החלפת ראשי המסרק וסכיני הגילוח זה ממש לא מדע מדויק ולכל יצרן יש המלצה משלו בנוגע למועד המתאים. תקופת החיים של להבי מכונת הגילוח עומדת בדרך כלל על שנה או שנה וחצי, אבל זה תלוי בתדירות הגילוח וסוג הזקן שלכם.
מכשירים בטווח מחירים בינוני יספיקו לכם לחמש שנים פחות או יותר. מדובר באפשרות המועדפת על גברים רבים שמחפשים מכונה עמידה ויעילה במחיר נגיש ושפוי. מכונות גילוח זולות יותר ישרדו בין שנה אחת לשלוש שנים.
he